recursal/SuperWikiNEXT-32B huggingface dataset:
**Մյունխենի գեղարվեստի ակադեմիա** (գերմ.՝ **Akademie der Bildenden Künste München**, ինչպես նաև **Munich Academy**), Գերմանիայի ամենահին և կարևոր ակադեմիաներից մեկը, որը գտնվում է Գերմանիայի Բավարիա նահանգի Մյունիխ քաղաքի Մաքսվորշտադ շրջանում։

Պատմություն
-----------

Վերածննդի դասական ոճով կառուցված շենքի ճակատային հատվածը (1886)
Դեկոնստրուկտիվական ոճի կառույց ստեղծված Coop Himmelb(l)au ճարտարապետական ընկերության կողմից (2005)
### 19-րդ դար

Գեղարվեստի ակադեմիան հիմնադրվել է 1808 թվականին Բավարիայի արքա Մաքսիմիլան I կողմից որպես **Գեղարվեստի թագավորական ակադեմիա**։

### Մյունիխի դպրոցի ոճը

Մյունիխյան դպրոցը նկարիչների մի խումբ է, ովքեր աշխատել են Մյունիխում կամ վերապատրաստվել են ակադեմիայում 1850-1918 ժամանակահատվածում։ Նկարները բնութագրվում են նատուրալիստական ոճով ու մութ լուսաստվերով, առկա են բնանկարներ, դիմանկարներ, նատյուրմորտ, պատմական թեմաներով ստեղծագործություններ։

### 20-րդ դար

1946 թվականին Գեղարվեստի թագավորական ակադեմիան միավորվեց Արվեստների ու արհեստների դպրոցին և Կիրառական արվեստի դպրոցին։ 
1953 թվականից կոչվում է Մյունխենի գեղարվեստի ակադեմիա։

Շենքը
-----

1886 թվականին ավարտվեց Գոթֆրիդ Նյուրոթերի նախագծով 19-րդ դարի վերածննդի դասական ոճով կառուցված շենքը, որտեղ էլ տեղակայվեց ակադեմիան։

2005 թվականին Coop Himmelb(l)au ճարտարապետական ընկերությունը կառուցել է դեկոնստրուկտիվական ոճի կառույց որպես բուն շենքի հավելյալ մաս։

Արտաքին հղումներ
----------------

* Official **Akademie der Bildenden Künste München** website-(գերմաներեն)
* History of Akademie der Bildenden Künste München Archived 2005-04-10 at the Wayback Machine.-(գերմաներեն)
* Designbuild-network.com Building details of Academy-(անգլերեն)


|  |  |
| --- | --- |
|  | ***Մյունխենի գեղարվեստի ակադեմիա***էջը Վիքիպահեստում |



|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BNF: 12008138b · GND: 1022060-4 · ISNI: 0000000121652751 · LCCN: n84106963 · Microsoft: 2802147718 · NKC: kn20081120023 · SUDOC: 028197305 · VIAF: 136661549 · WorldCat VIAF: 136661549 |

 |

 |

1. ↑
2. ↑
**Մինգեչաուրի հիդրոէլեկտրակայան**, էներգետիկ խոշոր կառույց Ադրբեջանի Հանրապետության Մինգեչաուրի շրջանի համանուն քաղաքի մոտակայքում՝ Կուր գետի վրա։ Հիդրոէլեկտրակայանի շինարարությունը սկսվել է 1945 թվականին։ Շահագործման է հանձնվել 1955 թվականին։

Նկարագիր
--------

Հիդրոէլեկտրակայանի հզորությունը 359 Մվտ է (6 տուրբին)։ Էլեկտրաէներգիայի տարեկան միջին արտադրանքը 1350 միլիոն կվտ.ժ է։ Հիդրոհանգույցի մեջ մտնում են հողային ջրաբերուկ ամբարտակը՝ 80 մ բարձրությամբ (այս տիպի ամբարտակներից աշխարհում ամենաբարձրը), 1550 մ երկարությամբ և 15.6 միլիոն մ³ ծավալով, մակերևութային և հատակային ջրնետները, ջրընդունիչը, առբերիչ ջրտարները, ամբարտակային տիպի ՀԷԿ-ը, ջրտար ջրանցքը։ Ամբարտակը առաջացնում է Մինգեչաուրի ջրամբարը։ Էլեկտրաէներգիան հաղորդվում է 330, 220 և 110 կվ լարման գծերով։

Տես նաև
-------

* Մինգեչաուրի ջրամբար
* Մինգեչաուրի ջերմաէլեկտրակայան

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 7, էջ 557)։*  |


1. ↑
**Քաղաքային մարքեթինգ** (անգլ.՝ City branding), քաղաքի կամ քաղաքային շրջանի ռազմավարական առաջխաղացումը՝ դրա զարգացմանը նպաստելու նպատակով։ Օգտագործվում է քաղաքի արտաքին ընկալումը փոխելու, զբոսաշրջության զարգացումը խթանելու, ներգնա միգրացիան մեծացնելու, ներդրումներ ներգրավելու նպատակով։

Նկարագրություն
--------------

Քաղաքային մարքեթինգի կարևոր առանձնահատկությունը նոր տեսարժան վայրերի, շենքերի և կառույցների ստեղծումն է։ Քաղաքների զարգացումը, որպես պահանջված արտադրանք, հանգեցնում է նրանց միջև մրցակցության՝ ներդրումների և պետական ֆինանսավորման համար։ Դա հիմնականում արտահայտվում է միջազգային սպորտային իրադարձությունները, օրինակ՝ Օլիմպիական խաղերը, քաղաքում անցկացնելու տեսքով։ Քաղաքների միջև մրցակցությունը դրսևորվում է տարածաշրջանային, ազգային և միջազգային մակարդակներում։ Դա գլոբալացման հետևանք է։

Քաղաքային մարքեթինգը ազգային բրենդինգի հետ մեկտեղ տեղային մարքեթինգի բաղադրիչն է (անգլ.՝ Place branding)։

Քաղաքային մարքեթինգի մեթոդներ
-----------------------------

* Իմիջային մարքեթինգ
* Տեսարժան վայրերի մարքեթինգ
* Ենթակառուցվածքային մարքեթինգ
* Մարդկանց մարքեթինգ

Տարբեր երկրներում
-----------------

Ռուսաստանում քաղաքային մարքեթինգի ակնհայտ օրինակ է Պերմ քաղաքը, որտեղ նախագծվել է քաղաքի տարբերանշանը, և ընտրվել է քաղաքի՝ որպես մշակութային մայրաքաղաքի զարգացման ռազմավարությունը։ Արդյունքում քաղաքն արժանացել է ոչ միայն ռուսական լրատվամիջոցների ուշադրությանը, այլև բարձրացրել է արտասահմանում քաղաքի համբավը։

Ծանոթագրություններ
------------------

1. ↑  Филип Котлер, Кристер Асплунд, Ирвинг Рейн, Дональд Хайдер. Маркетинг мест. Привлечение инвестиций, предприятий, жителей и туристов в города, коммуны, регионы и страны Европы. - Издательство: Стокгольмская школа экономики в Санкт-Петербурге, 2005 г. - с. 75
2. ↑  Артемий Лебедев придумал логотип города Перми
3. ↑  Пермь намерена претендовать на звание культурной столицы Европы-2016

Արտաքին հղումներ
----------------

* Քաղաքային մարքեթինգ

Գրականություն
-------------

* Николаева Н.А. Конкурентоспособность города։ взгляд зарубежных ученых // Маркетинг в России и за рубежом. - 2001. - № 6. - С. 69 - 75.
* Стась А. Новая геральдика. Как страны, регионы и города создают и развивают свои бренды. - М.։ Группа ИТД, 2009. - 208 с.
Անվան այլ կիրառումների համար տե՛ս՝ Թորգոմ (այլ կիրառումներ)
Թորգոմը իր 8 որդիների հետ («Վրացական ժամանակագրություններ», 18-րդ դար)
**Թորգոմ**, ըստ առասպելի հայ ազգի հիմնադիր Հայկ նահապետի հայրը, Հայոց (հավանաբար Փոքր Հայքի) անվանադիր նախնի։ Հին կտակարանի ազգացանկում Թորգոմը դիտվում է Գոմերի (Գամրաց նախնի) որդին, Ասքանազի (սակերի նախնի) և Ռիփաթի (պափլագոնացիների նախնի) եղբայրը։

Մովսես Խորենացու մոտ պահպանված ազգացանկում Թորգոմը համարվում է Գոմերի թոռը և Հայոց անվանադիր նախնի Հայկի հայրը։ Եզեկիել մարգարեն հիշատակում է վաճառաշահ «Թոգարմա տունը» (Աստվածաշնչի հայերեն թարգմանության մեջ՝ «տուն Թորգոմայ»), որը Տյուրոս քաղաքի վաճառանոցը լցնում է ձիերով ու ջորիներով (Իէ, 14)։ Աստվածաշնչի հին մեկնիչները «տուն Թորգոմայ» կամ «Թորգոմական աշխարհ» ասելով հասկացել են գլխավորապես Հայաստանը։

Որոշ ուսումնասիրողներ «Թորգոմի տունը» նույնացնում են խեթական արձանագրություններում հիշվող Թեգարամա կամ Թագարամա և ասորեստանյան Թիլ-Գարիմմու երկրանուններին։

Thogarma(Armenians)

Գրականություն
-------------

* Ալիշան Ղ. Հայաստան յառաջ քան զլինելն Հայաստան, Վենետիկ, 1904, էջ 114—24:
* Տաշյան Հ. Ուսումն դասական հայերեն լեզուի, Վենետիկ, 1920։
* Ինգլիզյան Վ. Հայաստան Սուրբ Գրքի մեջ, Վենետիկ, 1947։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 4, էջ 205)։*  |
**Զինվորական գերեզմանատուն № 111 (Ռասլավիցե)** (լեհ.՝ Cmentarz wojenny nr 111 - Racławice), զինվորական գերեզմանատուն, գտնվում է Փոքրլեհական վոևոդության Գորլիցկյան շրջանի Ռասլավիցե գյուղի շրջակայքում։ Գերեզմանատունը մտնում է Առաջին աշխարհամարտի տարիների Արևմտագալիցյան զինվորական դամբարանների խմբի մեջ։ Գերեզմանատանը թաղված են Ավստրո-Հունգարական, Գերմանական և Ռուսական բանակների՝ Առաջին համաշխարհային պատերազմի ժամանակ, 1915 թվականի մայիսին զոհված զինծառայողներ։

Պատմություն
-----------

Գերեզմանատունը կառուցվել է Կրակովի զինվորական դամբարանների և ռազմական պարետատան դեպարտամենտի կողմից 1914 թվականին, ավստրիացի ճարտարապետ Հանս Մայրի նախագծով։ 406 քմ մակերեսով գերեզմանատանը գտնվում են 78 եղբայրական և 14 անհատական գերեզմաններ, որոնցում թաղված են 78 ավստրիացի և 60 ռուս զինվորներ։ Այս մեծ գերեզմանատանը գտնվում է Երկրորդ Աշխարհամարտի տարիների անհայտ զինվորի մեկ գերեզման։

Նկարագրություն
--------------

Սկզբնապես գերեզմանատունը շրջապատված է եղել մուտքի դարպաս ունեցող փայտե ցանկապատերով։ Ներկայումս այն անմխիթար վիճակում է։ Պահպանվել են տապանաքարերի մետաղական մի քանի խաչեր և փայտե ցանկապատի մնացորդներ։

Աղբյուրներ
----------

* Oktawian Duda: Cmentarze I wojny światowej w Galicji Zachodniej. Warszawa: Ośrodek Ochrony Zabytkowego Krajobrazu, 1995. ISBN 83-85548-33-5.
* Roman Frodyma Galicyjskie Cmentarze wojenne t. I Beskid Niski i Pogórze (Okręgi I—IV), Oficyna Wydawnicza «Rewasz», Pruszków 1998.

Արտաքին հղումներ
----------------

* Okręg III Gorlice, Cmentarz wojenny nr 111 - Racławice Archived 2016-10-12 at the Wayback Machine. (լեհ.)
* Метрика кладбища (լեհ.)

1. ↑  register of objects of cultural heritage in Poland
**Կյուրեղ և Մեթոդիոս** (826-869, 815-885, հունարեն՝ Κύριλλος καὶ Μεθόδιος, ռուս.՝ Кирилл и Мефодий), բյուզանդացի աստվածաբան եղբայրներ, բյուզանդական միսիոներներ։ Իրենց քարոզչական աշխատանքի շնորհիվ մեծապես նպաստեցին բոլոր սլավոնների զարգացմանը, ինչի համար էլ կոչվեցին Սլավոնական առաքյալներ։ Քրիստոնեության քարոզիչներ, սլավոնական այբուբենի ստեղծողները, ժամագրքերը հունարենից սլավոներենի առաջին թարգմանիչները։ Կյուրեղը (մինչև 869 թվականին կուսակրոնություն ընդունելը՝ Կոստանդին), մոտ 827-869 թվականներ) և նրա ավագ եղբայր Մեթոդիոսն (մոտ 815-885 թվականները) ծնվել են Սալոնիկում (Սոլոն)։ Կյուրեղը կրթություն է ստացել Կոստանդնուպոլսում, բյուզանդական կայսր Միքայել III-ի արքունիքում։ Տիրապետել է սլավոներենին, հունարենին, լատիներենին, եբրայերենին և արաբերենին։

Սովորել է նաև Կոստանդնուպուսի Մագնավրա բարձրագույն ուսումնական հաստատությունում, որտեղ նրան դասավանդել են հայազգի գիտնականներ՝ փիլիսոփա-աստվածաբան Փոտը և անվանի մաթեմատիկոս Լևոնը։ Հրաժարվելով կայսրի առաջարկած վարչական ասպարեզից՝ դարձել է պատրիարքարանի գրադարանավար, այնուհետև դասավանդել փիլիսոփայություն։ 850-ական թվականներին եղել է Սիրիայում, որտեղ հաղթել է մուսուլմանների հետ ունեցած աստվածաբանական վեճերում։

Մեթոդիոսն վաղ հասակից ընդունվել է զինվորական ծառայության, այնուհետև մտել է վանք։ 863 թվականին բյուզանդական կայսրը Կյուրեղին և Մեթոդիոսին ուղարկել է Մորավիա՝ սլավոներեն լեզվով քրիստոնեություն քարոզելու։ Մեկնելուց առաջ Կյուրեղը ստեղծել է սլավոներեն այբուբենը և Մեթոդիոսի օգնությամբ հունարենից սլավոներենի թարգմանել մի քանի ժամագրքեր։

Կյուրեղը և Մեթոդիոսն 866 / 867 թվականին Հռոմի պապ Նիկողայոս առաջինի հրավերով մեկնելով Հռոմ՝ ճանապարհին Բլատենսյան իշխանությունում նույնպես տարածել են սլավոնական գիրն ու աստվածաբանական ծեսերը։

Հռոմում Կյուրեղը վախճանվել է։ Մեթոդիոսն եղել է Մորավիայի և Պանոնիայի արքեպիսկոպոսը։

882-884 թվականներին ապրել է Բյուզանդիայում, այնուհետև վերադարձել Մորավիա և զբաղվել Աստվածաշնչի սլավոներեն թարգմանությամբ։ Կյուրեղը և Մեթոդիոսն իրենց գործունեությամբ հիմք են դրել սլավոներեն գրին ու գրականությանը։

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա (11-րդ) · Բրիտանիկա · Բրոքհաուսի և Եփրոնի · Բրոքհաուսի և Եփրոնի փոքր · Կրուգոսվետ · Հրեական Բրոքհաուսի և Եփրոնի · Մեծ նորվեգական · Treccani · Universalis |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 5, էջ 460)։*  |


1. ↑  Calendarium Romanum (լատ.): Ex decreto Sacrosancti Œcumenici Concilii Vaticani II instauratum auctoritate Pauli PP. VI promulgatum. Editio typica — Civitas Vaticana: Typis Polyglottis Vaticanis, 1969. — P. 24.
**Ռոդրիգո Ժունկեյրա դոս Ռեյս Սանտորո** (պորտ.՝ Rodrigo Junqueira dos Reis Santoro; օգոստոսի 22, 1975(1975-08-22), Պետրոպոլիս, Ռիո դե Ժանեյրո, Բրազիլիա), բրազիլացի դերասան։ Առավել հայտնի է դարձել՝ նկարահանվելով «Կարանդիրու», «Իրական սեր», «300 սպարտացիները», «Չե», «Ես քեզ սիրում եմ, Ֆիլիպ Մորիս», «Ֆոկուս», «300 սպարտացիներ. կայսրության ծաղկումը», «Բեն Հուր» ֆիլմերում, ինչպես նաև նկարիչ Պաուլոյի դերով Կորուսյալները հեռուստասերիալում։ Համարվում է 21-րդ դարի բրազիլացի ամենահայտնի դերասաններից մեկը։

Ռոդրիգոն ծնվել է 1975 թվականին Բրազիլիայի Ռիո դե Ժանեյրո նահանգի Պետրոպոլիս քաղաքում։ Սովորել է Ռիո դե Ժանեյրոյի կաթոլիկ համալսարանի լրագրության ֆակուլտետում։ Նկարահանվել է Ռեդե Գլոբո հեռուստաընկերության սերիալներում։ Մեծ կինոյում առաջին անգամ նկարահանվել է 2001 թվականին։ 2003 թվականին նկարահանվել է Իրական սեր ֆիլմում։ Ջիզել Բունդշենի հետ միասին նկարահանվել է գովազդային հոլովակներում։ 2004 թվականին նկարահանվել է Chanel No. 5 օծանելիքի գովազդում։ Ռոդրիգոն բնակվում է Ռիոյում և չի պատրաստվում տեղափոխվել Լոս Անջելես, չնայած որ տարվա մեծ մասը անց է կացնում Միացյալ Նահանգներում՝ նկարահանվելով հոլիվուդյան ֆիլմերում։ Սանտորոն ամերիկյան The Doors խմբի և Ուիլյամ Շեքսպիրի ստեղծագործությունների սիրահար է։ Ակտիվորեն մասնակցում է բարեգործական միջոցառումներին։ Այսպես, 2008 թվականին մասնակցել է ֆուտբոլային բարեգործական խաղին, որին մասնակցել են նաև հայտնի ֆուտբոլիստներ Ալան Շիրերը և Լուիշ Ֆիգուն։

Արտաքին հղումներ
----------------

* Ռոդրիգոյի պաշտոնական կայք էջը
* Ռոդրիգո Սանտորո Internet Movie Database կայքում

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Internet Movie Database · ԿինոՊոիսկ · MusicBrainz |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX4821578 · BNF: 146204515 · GND: 140973427 · ISNI: 0000000114975982 · LCCN: nr2002033597 · NLP: a0000002083757 · NTA: 265758580 · NUKAT: n2009159246 · SUDOC: 080481183 · VIAF: 120234639 · WorldCat VIAF: 120234639 |

 |

 |


1. ↑
**Ջեյսոն (Ջեյ) Գուլդ** (անգլ.՝ Jason (Jay) Gould, մայիսի 27, 1836(1836-05-27), Roxbury, Դելավեր շրջան, Նյու Յորք, ԱՄՆ - դեկտեմբերի 2, 1892(1892-12-02), Նյու Յորք, Նյու Յորք, ԱՄՆ), ամերիկացի ֆինանսիստ։

Կենսագրություն
--------------

### Վաղ տարիներ

Ջեյսոն Գուլդը ծնվել է անգլո-շոտլանդական ծագում ունեցող ֆերմերի ընտանիքում, մանկուց տառապել է թոքախտով։ Անգիր անելու նկատմամբ ունեցած ատելության պատճառով լքել է դպրոցը, սակայն մանկուց հռետորական արվեստին է տիրապետել և ունեցել գրական ունակություններ, մասնավորապես, դեռևս դեռահաս տարիքում գրել է իր հայրենի շրջան Դելավերի մասին պատմություն։ Գոյություն ունի չապացուցված պատմություն, որ իր իրական ազգանունը Գոլդ (Gold) է, իսկ Ջեյ Գուլդ ազգանունը փոխել է երիտասարդ տարիքում, որպեսզի այն չթվա հրեական։

Թողնելով դպրոցը՝ Գուլդն աշխատել է հողաչափող, և կարողացել է 5000 դոլար ստանալ իր կողմից կազմած քարտեզների և պատմական գրառումների վաճառքի շնորհիվ։ Այդ գումարով 1856 թվականին նա և իր գործընկեր ոմն Փրաթը բացեցին չափազանց շահավետ կաշվի արտադրություն։ Գուլդը խաբեց Փրաթին՝ կազմակերպության շահերը իրենը դարձնել և ստեղծելով սեփական բանկը երբ Փրաթը հայտնաբերեց խաբեությունը, նախընտրեց խաղաղ համաձայությունը և դուրս եկավ կազմակերպւթյունից՝ ստանալով դրամական փոխհատուցում՝ առաջնային ներդրման չափից երկու անգամ ավելի քիչ։ Երբ Գուլդը դարձավ 20 տարեկան, նա դուրս եկավ նյույորքյան ապրանքների շուկա և օգտագործելով նոր գրոծընկերների գումարները՝ գործնականում գնեց կաշվի ողջ շուկան։ 1857 թվականին նրա ունեցվածքը հասում էր միլիոնի, սակայն նույն թվականին բորսայում անհանգստությունը վերացրեց իր ողջ ունեցվածքը. Գուլդի գործընկեր Չարլզ Լյուիպը ինքնասպան եղավ (ժամանակակից կենսագիրները վիճարկում են Գուլդի մեղքը նրա մահվան համար՝ կարծելով, որ այդ ամենի պատճառը Լյուիպի հոգեբանական խանգարումն էր)։

Գրականություն
-------------

* Чарльз Р. Гейсст. История Уолл-Стрит. М. Квартет-Пресс (библиотека Атон), М. 2001 ISBN 5-901822-01-3, c.69-11

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | The Peerage · Find A Grave · WikiTree · Rodovid |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Բրոքհաուսի և Եփրոնի · Բրոքհաուսի և Եփրոնի փոքր · Մեծ նորվեգական · American National Biography · Appletons' (1887—1901) · Notable Names Database |
|  |
| 

|  Չափորոշչային վերահսկողություն |
| --- |
|  |
| BNF: 150798011 · GND: 117550655 · ISNI: 000000005533923X · LCCN: n50035745 · NDL: 00795033 · NKC: jx20060724002 · NTA: 071062564 · NUKAT: n2006078739 · SUDOC: 180403478 · VIAF: 25383059 · WorldCat VIAF: 25383059 |

 |

 |



1. 1 2 3 4  Encyclopædia Britannica
2. 1 2 3 4 5 6  *Lundy D. R.* The Peerage
3. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
4. 1 2  Kindred Britain
**«Ձմեռային սոնատ»** ( անգլ.՝ Winter Sonata), KBS հեռուստաընկերության արտադրության հարավկորեական հայտնի սերիալ։

Սյուժե
------

Կան Ջունսանը՝ հայտնի դաշնակահարուհու որդին, ժամանում է Հարավային Կորեայի Չունչհոն գյուղատնտեսական քաղաք։ Որպես անսովոր տաղանդավոր ուսանող, նրան ողջունում են դասընկերներն ու ուսուցիչները, բայց նա մնում է հանգիստ, փակ երիտասարդ։ Այն համոզմունքի արդյունքում, որ իր հայրը մահացել է և լուրջ տարաձայնություններ ունի մոր հետ, Ջունսանը կարծում է, որ ոչ ոք իրեն իսկապես չի սիրում։

Յուջինը և Սանհեկը մանկության մտերիմ ընկերներ են, և չնայած Սանհեկը ցանկանում էր ավելին, քան պարզապես ընկերություն, Յուջինը նրան ընկալում էր միայն որպես եղբայր։ Մի օր, դպրոց գնալու ճանապարհին, Ջունսանը հանդիպում է Յուջինին ավտոբուսում և սիրահարվում նրան։ Նրանց սերը, սակայն, երկար չի տևում. շուտով Յուջինն իմանում է, որ Ջունսանը զոհվել է վթարի հետևանքով:.

Անցնում է տասը տարի։ Յուջինը վաղուց հանդիպում է Սանհեկի հետ, և նրանք նախատեսում են առաջիկա հարսանիքը։ Մի օր ձնառատ եղանակին զբոսնելիս Յուջինը հանկարծ տեսնում է փողոցով քայլող Ջունսանին։ Նա չի կարողանում հավատալ իր աչքերին, բայց քանի որ նա շուտով կորցնում է իր տեսքը, կարծում է, որ նրան թվացել է. Շուտով Յուջինը և Սանհեկը իմանում են, որ Ֆրանսիայից Կորեա է վերադարձել իրենց դպրոցական ընկերուհի Չհերինը, ով անպատասխանատու սիրահարված էր Ջունսանին և հրավիրում է բոլոր ընկերներին միասին հավաքվել դպրոցում։ Երբ բոլորը հավաքվում են, մտնում է սենյակ իր նոր ընկերոջ հետ, որը այնպիսի տեսք ուներ, ինչպես Ջունսանը, և բոլորին շփոթեցնում էր։ Պարզվում է՝ նրա անունը Լի Մինհենն է, և նա ողջ կյանքում ապրել է ԱՄՆ-ում։

Որոշ ժամանակ անց Յուջինը նոր աշխատանք է ստանում աշխատանքի վայրում և պարզվում է, որ ընկերության նախագահը, որի հետ նա ստիպված կլինի աշխատել նոր նախագծի վրա Մինհենն է։ Յուջինին այցելում են Ջունսանի մասին հիշողությունները, և նա փորձում է հասկանալ, թե արդյոք Մինհենը բոլորովին այլ մարդ է, թե դա նրա սիրելի Ջունսանն է…

Դերասաններ
----------

* Պե Յոնջուն — *Լի Մինհյոն*
* Չհվե Ջիու — *Ջուն Յուջին*
* Պակ Յոնհա — *Կիմ Սանհյոկ*
* Պակ Սոլմի — *Օ Չհերին*
* Լի Հեյն — *Կոն Ջինսոկ*
* Րյու Սինյու — *Կվոն Յոնգուկ*
* Չոն Դոհվան — *պրոֆեսոր Կիմ Ջինու*
* Լի Հոչհյուն — *Սանհյոկի մայրը*
* Կիմ Հեսուկ —Յուջինի մայրը
* Սոն Օկսուն — *Կան Միհի*
* Կվոն Հեհյո — *Կիմ*
* Չոն Ոնջոն — Պակ Չոնհո
* Սոն Ջոնբոմ — *Սանհյոկի կոլեգա*
* Հա Ջեյոն — *Չոն Հյոնսու*
* Չան Հանսոն — Մին

Նկարահանող խումբ
----------------

* *Ռեժիսոր՝ Յուն Սոկհո*
* *Սցենարի հեղինակներ՝ Կիմ Ընհի, Յուն Ընգյոն*

Անիմե
-----

2009 թվականին թողարկվել է սերիալի անիմե տարբերակը։ Գլխավոր հերոսներին հնչյունավորել են սերիալի աստղեր Պե Յոնջունը և Չհվե Ջիուն։

Ծանոթագրություն
---------------

1. ↑  Internet Movie Database — 1990.
2. ↑  ANN: Ponyo, Winter Sonata’s Anime Voice Casts Announced
3. ↑  ANN: Winter Sonata’s Bae Yong-Joon to Voice Anime Version

Արտաքին հղումներ
----------------

* Зимняя соната(անգլ.) ֆիլմը Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AniDB · Anime News Network · FilmAffinity · Internet Movie Database |

 |
**Փուլի Հումրի** (դարի՝ پل خمری *Pol-e Xomri*), քաղաք Աֆղանստանի հյուսիսում, Բագլան նահանգի կենտրոնը։

Աշխարհագրական դիրք
------------------

Փուլի Հումրին գտնվում է հիմնական տրանսպորտային մայրուղիների խաչմերուկում։ Քաղաքով անցնում է խորհրդային և աֆղան շինարարների կառուցած Քաբուլ —Մազարի-Շարիֆ ավտոմայրուղին։ Քաղաքի գլխավոր արդյունաբերական օբյեկտներն են ԽՍՀՄ-ի օգնությամբ կառուցված հիդրոէլեկտրակայանը, և ցեմենտի գործարանը, որը կառուցվել է Չեխոսլովակիայի աջակցությամբ։ Հայտնի է նաև, որ գերմանացի մասնագետների մասնակցությամբ քաղաքում տեքստիլ գործարան է կառուցվել։

Պատմություն
-----------

2001թվականի նոյեմբեր 11-ին Հյուսիսային դաշինքի զինյալները քաղաքից դուրս են մղել թալիբներին։ Հետագայում նահանգը դարձել է հոլանդական «ISAF» զորախմբի պատասխանատվության գոտի։ 2006 թվականի հոկտեմբերի 1-ին նահանգը դարձել է հունգարական «ISAF» զորակազմի պատասխանատվության գոտին, իսկ 2006 թվականի աշնանը քաղաքում կառուցվել է «Camp Pannonia» ամրացված ռազմաբազան։

Բնակչություն
------------

1979 թվականի մարդահամարի տվյալներով՝ քաղաքում բնակվում էր 31 101 մարդ։ 2007 թվականի տվյալներով՝ բնակչությունն աճել է մոտ երկու անգամ և կազմել 58,3 հազար բնակիչ։ Այս ցուցանիշով Փուլի-Հումրին Աֆղանստանի մեծությամբ յոթերորդ քաղաքն է։

Տնտեսություն
------------

Փուլի Հումրին գտնվում է երկրի գյուղատնտեսության համար բարենպաստ տարածաշրջանում։ Փուլի-Հումրիից 12 կմ հյուսիս գտնվում են Սուրխ Քոթալ հնագույն համալիրի պեղումները։

Ծանոթագրություններ
------------------

1. ↑  Азия и Африка сегодня. — Вып. 6. — Изд-во восточной лит-ры, 1981
2. ↑  Петрова Н. К. Международные производственные связи рабочего класса СССР, 1959—1970 гг. — Изд-во «Наука», 1975.
3. ↑  Ушакова Н. А. Страны СЭВ и развивающиеся государства социалистической ориентации: экономическое сотрудничество. — Изд-во «Наука», 1980.
4. ↑  Ляховский А. А. Трагедия и доблесть Афгана. — НОРД, 2004.
5. ↑  Северный альянс захватил Пули-Хумри, Калайи-Нау и Талокан
6. ↑  *Paul Clammer* Afghanistan. — 1 издание. — Lonely Planet Publications, 2007. — С. 159. — ISBN 9781740596428


|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրոքհաուս |

 |
**Որս** (ռուս.՝ Охота), մուլտիպլիկացիոն ֆիլմ, որը ստեղծել է ռեժիսոր Էդուարդ Նազարովը 1979 թվականին։

Մուլտֆիլմում օգտագործվել է Յոհան Սեբաստիան Բախի երաժշտությունը։

Սյուժե
------

Մեծ քաղաքի փողոց՝ բարձր տներ, լուսավորված ցուցափեղկեր, շտապող անցորդներ, ավտոմեքենաների հոսք․․․ Տղան մտնում է որսորդական խանութ, դիտում է պատից կախված նկարներն ու հաղթանշանները և պատկերացնում, թե ինքը աֆրիկյան սավաննայում է։ Վսեմ քայլում են փղերը, ընձուղտներն ակացիա են ուտում, կռունկները պարում են։ Հավալուսները ձկներ էր բռնում, իսկ ջրի մեջ նստած են գետաձիերը։ Սավաննայում վազում են զեբրերը, այծքաղները, ջայլամները։ Շրջապատում կյանքը եռում է։ Եվ հանկարծ տղան ծառի տակ առյուծ է տեսնում, իսկ կողքը` լիցքավորված հրացանով իսկական որսորդին։ Տղան հասցնում է կրակել առաջինը և կպչում է ուղիղ որսորդի ճակատին։ Առյուծը փախչում է․․․

«Տղա՜, խանութը փակվում է», արտաբերում է վաճառողը։ Երազանքները ցրվում են, և տղան նորից դուրս է գալիս քաղաքի աղմկոտ փողոց։

Ստեղծում
--------

* Սավաննայի տեսարանում օգտագործվում է Բախի երաժշտությունը, իսկ քաղաքային տեսարանում հնչյում է Ալեքսանդր Գրադսկու երաժշտությունը։

Հեղինակներ
----------

* Տնօրեն՝ Լյուբով Բուտիրինա
* Խմբագիր՝ Ելենա Միխայլովա
* Մոնտաժող՝ Նատալյա Ստեպանցևա
* Օգնականներ՝ Ե․ Կարավաևա, Ի․ Կուլակովա, Դ. Կուլիկով, Ե․ Կունակովա, Տ․ Լիտկո, Տ․ Սոկոլսկայա

Փառատոներ և մրցանակներ
----------------------

Մուլտֆիլմն արժանացել է մի շարք փառատոնների մրցանակների.

* 1979 - Համամիութենական կինոփառատոն Կիևում-Լավագույն ֆիլմ
* 1980 - Միջազգային կինոփառատոն Ուեսկայում (Իսպանիա)-Լավագույն ֆիլմ
* 1980 - Մուլտֆիլմերի երրորդ միջազգային կինոփառատոն Էշպինյուում (Պորտուգալիա)-«Հանդիսատեսի համակրանք» մրցանակ

Վերաթողարկում DVD ձևաչափով
--------------------------

Մուլտֆիլմը վերաթողարկվել է DVD ձևաչափով «Masters of Russian Animation Volume 3» մուլտֆիլմերի ժողովածուում։  
 
«Հեքիաթների հեքիաթ» (1979) Յուրի Նորշտեյն,  

«Որս» (1979), Էդուարդ Նազարով,  

«Վերջին որս» (1982), Վալենտին Կարավաև,   
 
«Կար-չկար, մի շուն կար» (1982) Էդուարդ Նազարով,  
 
«Մրջունի ճանապարհորդությունը» (1983) Էդուարդ Նազարով,  

«Առյուծն ու ցուլը» (1983) Ֆյոդոր Խիտրուկ,  

«Գայլն ու հորթը» (1984) Միխայիլ Կամենեեցկի,  

«Զավեշտախաղ» (1981) Իդեյ Գառանին,  

«Հին սանդուղքը» (1985) Ալեքսանդր Գորլենկո,  
 
«Թագավորական սենդվիչ» (1985) Անդրեյ Խրժանովսկի,  
 
«Սիդորով Վովայի մասին» (1985) Էդուարդ Նազարով։

Ծանոթագրություններ
------------------

1. ↑  Назаров Эдуард Васильевич: Биография, Призы
2. ↑  DVD «Masters of Russian Animation Volume 3»

Արտաքին հղումներ
----------------

* «Որս»(անգլ.) ֆիլմը Internet Movie Database կայքում
* «Որս» «Հայրենական կինոյի հանրագիտարան» կայքում
* «Որս» մուլտֆիլմը «Անիմատոր.ռու» կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FilmAffinity · Internet Movie Database · Animator.ru |

 |
Հնդեվրոպական լեզվաընտանիքի նախահայրենիքի վարկածների շարքն ընդգրկում է նաև հայկական վարկածը, ըստ որի հայերենը համարվում է հնդեվրոպական մայր լեզուն։ Վարկածն առաջին անգամ առաջ քաշեցին վրաց լեզվաբան Թամազ Գամղրելիձեն և ռուս գիտնական Վյաչեսլավ Իվանովը։ Ըստ այս տեսակետի Հայերենը որպես հնդեվրոպական մայր լեզու առաջացել է մ.թ.ա. 4-5րդ հազարամյակներում 

1980-ական թվականների սկզբներին վերարծարծվեց դեռևս դարասկզբին հայտնված տեսակետն այն մասին, որ հնդեվրոպական նախահայրենիքը Ք.ա. 5-4-րդ հազարամյակներում գտնվել է Առաջավոր Ասիայի հյուսիսում, ավելի որոշակի՝ Հայկական լեռնաշխարհում, Փոքր Ասիայի արևելյան շրջաններում, Հյուսիսային Միջագետքում և Իրանական սարահարթի հյուսիս-արևմուտքում։ Այս տեսակետը գնալով ավելի ամրապնդվում է նոր ի հայտ եկող փաստերով և այսօր ընդունվում է մասնագետների մեծ մասի կողմից։ Հայեր ժողովրդի ծագման հարցը այս տեսությամբ ստացավ նոր բացատրություն։ Ինքնըստինքյան հերքվեց հայերի եկվորության հարցը, քանի որ հնդեվրոպական նախահայրենիքը գտնվել է հենց այն տարածքում, ուր կազմավորվել և իր պատմական ուղին է անցել հայ ժողովուրդը։ Ներկայումս հստակորեն կարելի է ասել, որ հայերը Ք.ա. 5-4-րդ հազարամյակներում կազմել են հնդեվրոպական մայր ժողովրդի մի մասը և 4-րդ հազարամյակի վերջին ու 3-րդի սկզբներին առանձնացել են հնդեվրոպական ընդհանրությունից։ Այդ ժամանակաշրջանից էլ սկսվել է հայ ժողովրդի կազմավորումը, որն ընթացել է երկու փուլով։ Առաջինը, որ կարելի է բնութագրել որպես ցեղային միությունների և վաղ պետական կազմավորումների ժամանակաշրջան, տեղի է ունեցել Ք.ա. 3-2-րդ հազարամյակներում։ Երկրորդ փուլում, շնորհիվ միասնական պետականության ստեղծման, Ք.ա. VI - V դարերում ավարտվել է հայ ժողովրդի կազմավորման ընթացքը։

Ամփոփելով ասվածը՝ կարելի է պնդել, որ հայերեն լեզուն ու նրանով խոսողները հնդեվրոպական ընդհանրությունից անջատվել և ինքնուրույն են դարձել Ք.ա. 4-3-րդ հազարամյակներիսահմանում։ Հենց այդ ժամանակներից էլ մեր ժողովուրդը հիշատակվում է Հայկական լեռնաշխարհում, ուր գործել, գոյատևել ու կերտել է իր պատմությունը։

Բացի այդ գոյություն ունի նաև արիական ժողովուրդների արտագաղթի Հայկական վարկածը, ըստ որի արիական նախահայրենիքը հենց Հայկական լեռնաշխարհն է։

Գամղրելիձեն 2010 թ. նոր հոդված է հրապարակել, որը շտկում է որոշ նախկինում քննադատության արժանացած տեսության դրույթներ։

Ծանոթագրություններ
------------------

1. ↑  Gamkrelidze Tamas (2010)։ «In Defense of Ejectives for Proto-Indo-European (A Response to the Critique of the «Glottalic Theory»)»։ *BULLETIN OF THE GEORGIAN NATIONAL ACADEMY OF SCIENCES*

Գրականություն
-------------

Թ. Գամղրելիձե և Վ. Իվանով - Հնդեվրոպական լեզուների նախապատմությունը
Ա. Մովսիսյան - Հայ ժողովրդի ծագումն ու կազմավորումը։

Արտաքին հղումներ
----------------

* 
*
**Հովանոցային բրենդ** (անգլ.՝ umbrella brand),բրենդի ընդլայնման ռազմավարության տեսակ, որի ժամանակ միևնույն ապրանքանիշի ներքո թողարկվում է ապրանքների կամ ապրանքային կատեգորիայի մի քանի խումբ, ընդ որում՝ ապրանքի անվան մեջ գերակշռում է արտադրող ընկերության անվանումը, իսկ գովազդում ցուցադրվում է ընկերության տարբերանշանը։

Նշանակություն
-------------

Հովանոցային բրենդն ընդհանուր հասկացություն է, որի ներքո կարող են դիտարկվել ինչպես այն բրենդները, որոնք ունեն ընդլայնման տարբեր տեսակներ, այնպես էլ նրանք, որոնք այդպիսիք չունեն։ Հովանոցային բրենդ է «Յամահան», որը չունի սեփական ենթաբրենդներ և ապրանքային բոլոր կատեգորիաները միավորում է մեկ անվանման մեջ։ Հովանոցային են նաև ինչպես «Սոնի» բրենդը, որը տարբեր կատեգորիաների համար օգտագործում է ոչ միայն մայրական բրենդ, այլև ենթաբրենդներ (Walkman, PlayStation(⎘ PlayStation), Wega), այնպես էլ «Hewlett Packard»-ը, որն արտադրանքի յուրաքանչյուր կատեգորիայի համար օգտագործում է սեփական ենթաբրենդներ (Pavillion, LaserJet, DeskJet)։ Քանի որ եզրույթը մեկնաբանվում է տարբեր կերպ, ուստի օգտագործելիս կարևոր է հստակեցնել, թե որ իմաստով է այն կիրառվել։

Նկարագրություն
--------------

Հովանոցային բրենդն ունի մի շարք առավելություններ։ Դրանցից գլխավորը նոր ապրանքի տարածման սկզբնական ցածր գինն է և հեշտ տարածումը։

Որոշ ընկերություններ հովանոցային բրենդի ներքո թողարկում են այնպիսի ապրանքներ, որոնք իրենց վաճառքի կառուցվածքում հիմնական չեն համարվում։ Դա արվում է հիմնական բրենդի լրացուցիչ աջակցության համար (օրինակ՝ գարեջրի բրենդի ներքո կարող է թողարկվել չորահաց)։

Մյուս կողմից, հովանոցային բրենդի ներքո տարբեր ապրանքների միավորումը նվազեցնում է սպառողի կողմից ապրանքի ճանաչելիությունը, ապրանքի լոյալությունը (տեղի է ունենում «բրենդի լղոզում»)։ Բացի այդ, սպառողի կողմից ապրանքային գծի որևէ ապրանքի բացասական ընկալման դեպքում կորչում է բրենդի նկատմամբ վստահությունը։

Երբեմն հովանոցային բրենդն օգտագործվում է այլ ապրանքատեսակի ներքո միևնույն տեսակի ապրանքի գովազդի համար։ Օրինակ՝ օղու գովազդը կարող է ներկայացվել հանքային ջրի գովազդի ձևով։ Փաթեթավորման միասնական տեսակը (նման դեպքերում առանցքային են համարվում տարբերանշանն ու անվանումը) թույլ է տալիս մեծացնել օղու վաճառքը՝ ներկայացնելով գովազդային հոլովակներ քիչ քանակությամբ թողարկված հանքային ջրի մասին։

2006 թվականից Ռուսաստանի «Գովազդի մասին» Դաշնային օրենքով արգելված է հովանոցային բրենդների օգտագործումը այն ապրանքների գովազդի համար, որոնց գովազդն արգելված է։

Տես նաև
-------

* Տարբերանշան
* Ապրանքանիշ

Ծանոթագրություններ
------------------

1. ↑  Алексей Мельников. «RЫNKIНГ, или Особенности национального бренд-менеджмента» ISBN 5-9626-0266-8
2. ↑  Федеральный закон «О рекламе» от 13.03.2006 N 38-ФЗ (действующая редакция)

Արտաքին հղումներ
----------------

* Հովանոցային բրենդներ
«**Ակումբում**» (ռուս.՝  В клубе), Տիմատիի դեբյուտային սինգլն է, որը ներառված է նրա «Black Star by Timati» ալբոմում։ Երգը ձայնագրված է ռուս DJ Dlee-ի մասնակցությամբ, ով նաև այդ ալբոմի պրոդյուսերն էր։
«Ակումբում» սինգլը ուղեկցում է Տիմատիի «Black Star by Timati» ալբոմի մուտքը։

Տեսահոլովակ
-----------

«Ակումբում» երգի տեսահոլովակի նկարահանումները տեղի են ունեցել Մոսկվայում 2006 թվականի նոյեմբերի 2-ին։ Հոլովակի ռեժիսորը Կոնստանտին Չերեպկովն է (SEVER Production Co.): Հոլովակում մասնակցություն են ունեցել Ժաննա Ֆրիսկեն, Անաստասիա Կոչետկովան, Սերգեյ Զվերևը, Բոգդան Տիտոմիռը, Ռատմիռ Շիշկովը, Պյոտոր Լիստեռմանը և այլք։
Տեսահոլովակի պրեմիերան կայացել է 2006 թվականի դեկտեմբերի 7-ին։ Տեսահոլովակը այդ ժամանակների ամենաթանկ հիփ-հոփ հոլովակն էր Ռուսաստանում։

Ստեղծագործությունների ցանկ
--------------------------

| # | Անվանում | Երաժշտություն | Տևողություն |
| --- | --- | --- | --- |
| 1. | «В клубе»   | DJ Dlee, garage.raver | 4:26 |

Մաս 2
-----

«Ակումբում (մաս 2)» Տիմատիի «Ակումբում» երգի երկրորդ մասն է։ Հիթը ձայնագրվել է MC Walter-ից VIP77 և neo-soul/r'n'b արտիստի՝Music Hayk-ի հետ համատեղ։ Երգի պրեմիերան կայացել է 2007 թվականի հունիսի 30-ին։ Երգի այս տարբերակի համար տեսահոլովակ չի նկարահանվել։

Ծանոթագրություններ
------------------

1. ↑  Тимати снимает новый клип Archived 2016-03-04 at the Wayback Machine. indarnb.ru
2. ↑  Посмотри самое дорогое хип-хоп видео в России Archived 2016-04-30 at the Wayback Machine. indarnb.ru

Արտաքին հղումներ
----------------

* Պաշտոնական տեսահոլովակը ՅուԹյուբում
* Տեսահոլովակը յություբում
* «Ակումբում» տեսահոլովակը TV-rip՝ ՄՈւԶ (ՀԻԹ)
|  |
| --- |
| **Բողբոջ** |
|  |

Zwellende bloemknoppen van Chaenomeles x superba 'nicolina' (chinese kwee). Locatie. Tuinreservaat Jonkervallei 02.jpg
**Բողբոջ** (լատին․՝ gemma), բույսերի սաղմնային՝ դեռևս չբացված ընձյուղը։

Կառուցվածք
----------

Վեգետատիվ բողբոջը կազմված է կարճ ներբողբոջային առանցքից (ցողունից)՝ աճման կոնով, և այդ առանցքի վրա դասավորված սաղմնային տերևներից։ Տերևային սաղմերի ծոցերում հաճախ արդեն զետեղված են հաջորդ շարքի ծոցային բողբոջները (երկրորդային թմբիկներ)։ Վեգետատիվ-վերարտադրողական բողբոջում աճման կոնը վերափոխվել է սաղմնային ծաղկի կամ ծաղկաբույլի։ Կանոնավոր վերարտադրողական (գեներատիվ) բողբոջը իր մեջ ներառում է միայն ծաղկաբույլի (օրինակ՝ բալենու) կամ ծաղկի սաղմն առանց յուրացնող տերևների։

Տեսակներ
--------

Տարբերում են փակ կամ պաշտպանված բողոջներ, որոնցում մերիսթեմային մասերը չորացումից պաշտպանված են բողբոջային թեփուկներով,և բաց կամ մերկ բողբոջներ, որոնք թեփուկազուրկ են։ Քնած բողբոջները բնորոշ են լայնատերև ծառաբույսերին և մի շարք խոտաբույսերի,որոնք տեսանելի ընձյուղներ չեն առաջացնում շատ տարիների, երբեմն՝ ամբողջ կյանքի ընթացքում։ Նրանց արթնացման խթան է սովորաբար ընձյուղների ծնողական համակարգի վնասումը։ Քնած բողբոջներից առաջացող ընձյուղները կոչվում են ջրային (պտղատու և գեղազարդիչ բույսերի)։ Վերականգնման բողբոջները տալիս են ընձյուղների ամենամյա աճ՝ ձմեռային հանգստից հետո։ Այդ բողբոջները բազմամյա բույսերի պարտադիր հատկանիշն են։

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
|  |
| --- |
| **Խաղաղօվկիանոսյան մանուշակ** |
|  |
|
| **Դասակարգում** |
| **Թագավորություն** | Բույսեր (Plantae) |
| **Վերնաբաժին** | Բարձրակարգ բույսեր (Embryophyta) |
| **Տիպ/Բաժին** | Անոթավոր բույսեր (Tracheophyta) |
| **Ենթատիպ** | Սերմնավոր բույսեր (Spermatophytes) |
| **Կարգ** | Մալպիգիածաղկավորներ (Malpighiales) |
| **Ընտանիք** | Մանուշակազգիներ (Violaceae) |
| **Ցեղ** | Մանուշակ *(Viola)* |
| **Տեսակ** | **Խաղաղօվկիանոսյան մանուշակ** *(V. pacifica)* |
|
| **Միջազգային անվանում** |
| ***Viola pacifica***Juz. 1949 |

**Խաղաղօվկիանոսյան մանուշակ** (լատին․՝ Vīola pacīfica), մանուշակազգիների ընտանիքի մանուշակների ցեղի ծաղկավոր բազմամյա բույս։

Բուսաբանական բնութագիր
----------------------

Բազմամյա վայրի բույս է՝ մինչև 20 սմ բարձրությամբ։ Վերնարմատը ծռված է, 0,5-5 սմ երկարությամբ և 0,6 սմ հաստությամբ։

Տերևները ձվաձև կամ երկարավուն են, խիտ թփով։

5-9 մմ երկարությամբ ծաղկակոթը մերկ է, սրածայր, գտնվում է ծաղկաբնի միջին մասում։ Տերևները երկարատերև և ձվաձև են։ Ծաղիկները սպիտակ գույնի են։ Հանդիսանում է կլեյստոգամիա (բույսերի ինքնափոշոտումը և ինքնաբեղմնավորումը կլեյստոգամ ծաղիկներում, որոնք սովորաբար չբացվող են, մանր, աննշան)։ Գարնանը բույսի մեջ անցյալ տարվա չոր տերևները գրեթե միշտ ներկա են։

Պտուղը օվալաձև տուփիկ է։

Ծաղկում է գարնանը և ամռան սկզբին։

Քրոմոսոմների թիվը 2n=24 է։

Տարածվածություն և բաշխում
-------------------------

Այն աճում է ժայռերի և լանջերի վրա, թփերի և խոտերի մեջ։

Նկարագրված է Վլադիվոստոկի հարևանությամբ։

Խաղաղօվկիանոսյան մանուշակը հանդիսանում է Ամուրի մարզի կարմիր գրքի հինգ տեսակներից մեկը։

Տարածք
------

Բույսի տարածման արեալն ընդգրկում է Հեռավոր Արևելքը։

Ծանոթագրություններ
------------------

1. 1 2  Цвелёв, Н. Н. Род Фиалка — Viola L. // Сосудистые растения советского Дальнего Востока : Плауновидные, Хвощевидные, Папоротниковидные, Голосеменные, Покрытосеменные (Цветковые) : в 8 т. / отв. ред. С. С. Харкевич. — Л. : Наука, 1987. — Т. 2 / ред. тома С. К. Черепанов. — С. 112. — 446 с. — 2000 экз. — ISBN 5-02-026590-X.

Արտաքին հղումներ
----------------

* Archived 2019-05-09 at the Wayback Machine.
* 

|  |  |  |
| --- | --- | --- |
| 

|  |  |
| --- | --- |
|  ⛭   Տաքսոնոմիա | GBIF · iNaturalist |

 |
Խռբերի ավերակները
Օձաբերդի և Սևանա լճի ավերակները
**Խռբեր,** գտնվում է Թեյշեբայնի ամրոցի ավերակներից 8 կիլոմետր դեպի հարավ-արևելք գտնվող լեռներում, հայտնի է նաև Օձաբերդ կամ Իշխանաբերդ անուններով։ Աշխարհագրորեն գտնվում է Սևանա լճի հարավ-արևելյան անկյունում, որը կարելի է տեսնել ավերակների մեջ գտնվող բարձրադիր կետում։ Անվանումը ծագել է Սևանա լճի հարավ-արևելքում գտնվող գյուղերի տեղական բարբառից և թարգմանաբար նշանակում է «ավերակներ»։ Դեռևս երևում են մեծ ուղղանկյուն քարե կառույցների հիմքերը, ամրացված պարիսպների հատվածները և մեծ գերեզմանոցը՝ հնագույն դամբարաններով, տապանաքարերով և խաչքարերով։ Ամենահին գերեզմանների մեծ մասը գտնվում է Խռբերի ավերակներից դեպի հարավ գտնվող բլրի հիմքում։ Ավերակների ներսում կա յոթ խաչքարերից բաղկացած հուշահամալիր, որը կոչվում է «Յոթ Վերք Մատուռ», նշանակում է «Յոթ վերքերի մատուռ»։ Հուշահամալիրը կառուցվել է 14-րդ դարի վերջին՝ յոթ գյուղերի յոթ տերերի հիշատակին, ովքեր գյուղը պաշտպանելիս զոհվել են։ Մեկ այլ, ավելի հին գերեզմանատուն գտնվում է Խռբերից դեպի հարավ գտնվող լեռից այն կողմ։

Խռբերի բանահյուսություն
-----------------------

Ըստ Ծովինար գյուղի բանահյուսության՝ Խռբերի և Իշխանաբերդի տիրակալները ամուսնացած էին, սակայն Իշխանաբերդի տերը ցանկանում էր, որ Խռբերի տիրոջ կինը դառնա իրենը։ Իշխանաբերդի տիրակալի և Խռբերի տիրոջ կնոջ միջև սկսվել էր սիրավեպ, որի մասին իմացել էր Խռբերի տերը։ Նա որոշել էր կործանել Իշխանաբերդը, հին ժամանակներում Իշխանաբերդը անառիկ քաղաքներից մեկն էր։ Շուտով նաև Իշխանաբերդի տիրոջ կինը իմացավ այդ սիրավեպի մասին։

Մինչ Իշխանաբերդի տերը քնած էր, իր կինը կապել է նրան և թույլ տվել Խռբերի տիրոջը մտնել քաղաք։ Խռբերի տիրոջ կինը իմացել է կատարվածի մասին և գնացել ազատելու մյուս տիրոջը։ Նրան հաջողվել է փրկել տիրոջը և այդ գիշեր Իշխանաբերդին մոտ գտնվող քարանձավով միասին փախել են։ Քարանձավը պահպանվել է, ունի լայն մուտք։ Քարանձավը տանում էր Իշխանաբերդին մոտ գտնվող մի գյուղի և թունելով կարող էր անցնել ձիու վրա նստած մարդը։

Խռբերի տերը ավերել է քաղաքը և անվանել Օձաբերդ, ինչը նշանակում է «Օձի ամրոց»։

Ծանոթագրություններ
------------------

|  |  |
| --- | --- |
|  | Խռբեր Վիքիպահեստում |

* Chahin, Mack (2001), *The Kingdom of Armenia: New Edition (Caucasus World)*, Richmond, England: Curzon Press, ISBN 0-7007-1452-9
* Brady Kiesling, *Rediscovering Armenia*, p. 46, available online at the website of the Internet Archive:
**Փոքրլեհական վոևոդության մշակութային հուշարձան**։ գրանցման համար՝ *A-467/M*
**Զինվորական գերեզմանատուն № 137 (Չենժկովիցե)** (լեհ.՝ Cmentarz wojenny nr 95 - Stróżówka), զինվորական գերեզմանատուն, գտնվում է Լեհաստանի Փոքրլեհական վոևոդության Չենժկովիցե գյուղի շրջակայքում։ Գերեզմանատունը մտնում է Առաջին աշխարհամարտի տարիների Արևմտագալիցյան զինվորական դամբարանների խմբի մեջ։ Գերեզմանատանը թաղված են Ավստրիական, Գերմանական և Ռուսական բանակների զինծառայողներ, ովքեր զոհվել են Առաջին համաշխարհային պատերազմի ժամանակ՝ 1915 թվականի մայիսին։

Պատմություն
-----------

Գերեզմանատունը կառուցվել է 1915 թվականին Կրակովի զինվորական դամբարանների և ռազմական պարետատան դեպարտամենտի կողմից, Յան Շեպկովսկու նախագծով։ 468 քմ մակերեսով գերեզմանատանը գտնվում են 4 եղբայրական և 55 անհատական գերեզմաններ, որոնցում թաղված են 78 ավստրիացի, 4 գերմանացի և 2 ռուս զինվորներ։

2009 թվականի ապրիլի 16-ին գերեզմանատունը ներառվել է Փոքրլեհական վոևոդության հուշարձանների ռեեստրի մեջ։

Ծանոթագրություններ
------------------

1. ↑  Narodowy Instytut Dziedzictwa: Rejestr zabytków nieruchomych — województwo małopolskie(չաշխատող հղում)

Աղբյուրներ
----------

* Oktawian Duda: Cmentarze I wojny światowej w Galicji Zachodniej. Warszawa: Ośrodek Ochrony Zabytkowego Krajobrazu, 1995. ISBN 83-85548-33-5.

Արտաքին հղումներ
----------------

* Метрика кладбища (լեհ.)
* Cmentarze wojenne okręgi — IV Łużna Archived 2017-02-03 at the Wayback Machine. (լեհ.)
**Շիլե** (թուրքերեն՝ Şile), շրջան Թուրքիայի հյուսիսարևմտյան մասում` Ստամբուլի մարզում։ Շրջանը շատ հաճախ դիտարկվում է նաև որպես Ստամբուլի թաղամաս։ Գտնվում է Սև ծովի հարավարևմտյան ափին։ Հնում համանուն բնակավայր է եղել այս վայրում, որը հիմնվել է Մեգարից եկած հույների կողմից։ Մինչ XX դարը այստեղ եղել է փոքր ձկնորսական գյուղակ։

1912 թվականին այստեղ բնակվում էին 14,800 մուսուլման և 9,300 հույն և հայ։

2007 թվականի տվյալներով շրջանի բնակչությունը կազմում էր 25,169 մարդ, որից 9,831-ը ապրում էին Շիլե քաղաքում, 2,096` մոտակա Աղվա քաղաքում (Յեշիլչայ), իսկ 13,242-ը` շրջակա գյուղական համայնքներում։ Սակայն, հունիսից սեպտեմբեր ամիսներին բնակչությունը արագ աճում է, քանի որ Ստամբուլի բնակչության մի մասը գալիս է Շիլե հանգստանալու։

Շիլեն վարչականորեն պատկանում է Ստամբուլի մարզին, իսկ Շիլեյի քաղաքապետարանը վարչականորեն ենթակա է Ստամբուլի քաղաքապետարանին։ Շիլեն արևելքից և հարավից սահմանակից է Քոջայելիի մարզին (Գեբզե, Կյորֆեզ, Դերինջե, Կանդըրա շրջաններին), իսկ հարավ-արևմուտքից Ստամբուլի շրջաններ Պենդիկին, Չեքմեքյոյին, իսկ արևմուտքիվ` Բեյքոզին։ Շիլեի արևմտյան սահմանները սկսվում են Էսենջելի ձկնորսական գյուղից, որը հիմնվել է 1987 թվականին։ Շիլեի շրջանը բաղկացած է երեք ենթաշրջաններից` Շիլեից, Յեշիլվադիից, Թեքեից և 58 ենթակա գյուղական համայնքներից։ Շրջանի ղեկավարը Ջան Տաբակօղլուն է` Արդարություն և զարգացում կուսակցությունից։

Անվան ծագումնաբանություն
------------------------

«Հիլե» (հուն․՝ Χηλη) հունարենից թարգմանաբար նշանակում է «շուրթեր»։ Այս դեպքում ափի նեղ կտրատվածությունը հիանալի է նավագնացության համար։

Արտաքին հղումներ
----------------

* Շրջանի պաշտոնական կայք էջը
* Մունիցիպալիտետի պաշտոնական կայք էջը

Ծանոթագրություններ
------------------

1. ↑  George Sotiriadis: An Ethnological Map Illustrating Hellenism in the Balkan Peninsula and Asia Minor, 1918
2. ↑  Şile Kaymakamlığı (Şile District Governor). *Nüfus Durumu* (Population Status). Web:  Archived 2016-09-19 at the Wayback Machine. Retrieved 26 June 2010.
3. ↑  İstanbul Büyükşehir Belediyesi (Istanbul Metropolitan Municipality). *İstanbul Şehir Rehberi* (Istanbul City Guide). Web:  Retrieved 26 June 2010.


|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | VIAF: 246967421 · WorldCat VIAF: 246967421 |

 |
Երուսաղեմի պատրիարքի կողմից տրվող վկայական
**Ինդուլգենցիա** (լատ. *indulgere* - ողորմածություն ցուցաբերել), «մեղքերի թողությունը» և թողության վկայականները կաթոլիկ եկեղեցում։ Հաստատվել է XI դարում։ Ինդուլգենցիայի տեսական աղբյուրը «ավելցուկ արյան» մասին Թովմա Աքվինացու ուսմունքն է, ըստ որի Հիսուս Քրիստոսի մի կաթիլ արյունը՝ «մարմնացած թղթերում»՝ ինդուլգենցիայում, բավական է ողջ մարդկությանը մեղքերից մաքրելու համար։ XII-XIII դարերում սկսվել է ինդուլգենցիայի առատ վաճառքը՝ վերածվելով հոգևորականության և եկեղեցու հարստացման աղբյուրի։ Չնայած ինդուլգենցիայի վերացումը դեռևս Ռեֆորմացիայի գաղափարախոսների հիմնական պահանջներից էր, սակայն գործածումը իսպառ չի վերացել։ Մեղքերի թողության թղթերի վաճառքը հանձնարարվել է Դոմինիկյան միաբանության վանականներին, որոնց դեմ էլ հանդես եկավ Լյութերը։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 4, էջ 340)։*  |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա (11-րդ) · Բրիտանիկա · Բրիտանիկա · Բրոքհաուսի և Եփրոնի · Բրոքհաուսի և Եփրոնի · Բրոքհաուսի և Եփրոնի փոքր · Վ. Դալի · Կրուգոսվետ · Շվեյցարական կենսագրական · Ուղղափառ · Catholic (1997—…) · Universalis |
|  |
| 

|  Չափորոշչային վերահսկողություն |
| --- |
|  |
| BNE: XX525156 · BNF: 119815829 · GND: 4141067-1 · LCCN: sh85065813 · Microsoft: 2776787332 · NKC: ph123698 |

 |

 |
**«Զարմանալի պատմություն, որը նման է հեքիաթի»** (ռուս.՝ Удивительная история, похожая на сказку), ռեժիսոր Բորիս Դոլինի ֆիլմը, որը նկարահանվել է Հանս Քրիստիան Անդերսենի «Անճոռնի բադիկը» հեքիաթի մոտիվներով «Մոսնաուչֆիլմ» ստուդիայում։ Ֆիլմում գործողությունները ծավալվում են 1960-ական թվականներին։ Այն նկարահանվել է «Ասկանիա-Նովա» արգելոցում։ Պրեմիերան տեղի է ունեցել 1966 թվականի դեկտեմբերի 27-ին։

Սյուժեն
-------

Տղան գտնում է կարապի ձու և այն տանում հավանոց։ Որոշ ժամանակ անց ձվից դուրս է գալիս «բադիկ», որը ծննդյան պահից սկսած իրեն օտար է զգում բոլոր թռչունների շրջապատում։  Հավը, հոգ տանելով իր ճտերի մասին, ցուցադրաբար անտեսում է օտարականին։ Հնդկահավերը ծիծաղում են նրա վրա, իսկ գետային բադերը չեն նկատում նրան։

Թափառումների ժամանակ բադիկը լսում է, թե ինչ են խոսում թռչունները։ Ծեր ջայլամը պատմում է, թե ինչպես է ինքը Հարավային Ամերիկայում փախել ձիավորներից՝ ձգտելով նրանց ուշադրությունը շեղել փոքր ջայլամներից։ Բևեռային սագը հիշում է, թե ինչպես են Վրանգել կղզի (որտեղ նա ապրում էր ընտանիքի հետ) եկել էին օրնիթոլոգները և սկսել թռչուններին օղակավորել։

Մի քանի անգամ բադիկը հայտնվում է մահվան եզրին։ Զգուշացնելով կռունկներին աղվեսի մոտենալու մասին՝ նա վնասում է թևը։ Ձկնորս պապը վիրավոր թռչունին տանում է տուն՝ ցանկանալով խնձորով սագ պատրաստել։ Առաջին դեպքում բադի ձագին փրկում է ձկնորսի թոռնուհին, երկրորդ դեպքում՝ փարոսի պահապանը, որը բուժում է թռչունին և ազատ արձակում նրան։

Խառնվելով կարապների երամի հետ՝ բադիկը միանգամից գլխի չի ընկնում, թե ինչու իրեն այլևս չեն քշում։ Հետո նա տեսնում է իր արտացոլումը ջրի մեջ և հասկանում, որ ինքն էլ է դարձել նրանց պես մի գեղեցիկ կարապ։

Մրցանակներ և փառատոներ
----------------------

* 1966 – Վենետիկի կինոփառատոն (երեխաների և պատանիների համար նախատեսված ֆիլմերի մրցույթ) – պատվավոր դիպլոմ
* 1966 – Միլանի միջազգային կինոտոնավաճառ – ժյուրիի դիպլոմ
* 1967 – Գոթվալդովի (Չեխոսլովակիա) մանկական և պատանեկան ֆիլմերի միջազգային կինոփառատոնում հանդիսատեսի քվեարկության արդյունքներով զբաղեցրել է երկրորդ տեղը,
* 1972 – ՌԽՖՍՀ Վասիլև եղբայրների անվան պետական մրցանակ (ռեժիսոր Բորիս Դոլինին) «Կույր թռչուն», «Զարմանալի պատմություն, որը նման է հեքիաթի», «Բրեմի տունը», «Լեռների թագավորը և մյուսները» ֆիլմերի համար։

Ծանոթագրություններ
------------------

1. ↑  Информация о заповеднике «Аскания-Нова»(չաշխատող հղում)

Արտաքին հղումներ
----------------

* «Զարմանալի պատմություն, որ նման է հեքիաթի» ֆիլմը IMDB կայքում
* «Զարմանալի պատմություն, որ նման է հեքիաթի» ֆիլմը(չաշխատող հղում)
 Հայրենական կինոյի հանրագիտարանում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database |

 |
**«Ատտիկ»**, քիմիական պատրաստուկ, սնկասպան։ Ազդող նյութը՝ դիֆենոկոնազոլ+ցիպրոկոնազոլ։

Թողարկում
---------

Ատտիկ քիմիական պատրաստուկը թողարկվում է 30+6,3 գ/լ խտությամբ նյութի ձևով։

Կիրառություն
------------

Ատտիկ քիմիական պատրաստուկը կիրառվում է ցորենի փոշեմրիկի, քարամրիկի, սեպտորիոզի, հելմինթոսպորիոզի և այլնի դեմ՝ ախտահանումների ձևով։ Պատրաստուկի ծախսի չափաքանակը (լ/տ)՝ աշնանացան ցորենի հիվանդությունների (փոշեմրիկ, քարամրիկ, սեպտորիոզ, հելմինթոսպորիոզ, ֆուզարիոզ, սերմերի բորբոսնում) համար՝ 1,0, գարնանացան ցորենի (փոշեմրիկ)՝ 1,0, (քարամրիկ, սեպտորիոզ, հելմինթոսպորիոզ, ֆուզարիոզ, սերմերի բորբոսնում)՝ 0,75–1,0, գարնանացան գարու (փոշեմրիկ, կեղծ փոշեմրիկ)՝ 1,5, (քարամրիկ, ցանցանման բծավորություն, սերմերի բորբոսնում)՝ 1,0, (հելմինթոսպորիոզ, ֆուզարիոզ)՝ 0,75–1,0, աշնանացան գարու (փոշեմրիկ, քարամրիկ, կեղծ փոշեմրիկ, ցանցանման բծավորություն, հելմինթոսպորիոզ, ֆուզարիոզ, սերմերի բորբոսնում)՝ 1,0:

Ախտահանում
----------

Ատտիկ քիմիական պատրաստուկի ախտահանումը կատարում են ցանքից առաջ, առավելագույնը 1 անգամ։

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
**Բուգի** (իսպ.՝ Boogie, el aceitoso), արգենտինացի ռեժիսոր Գուստավո Կովայի մուլտիպլիկացիոն ֆիլմը, հիմքը Ռոբերտո Ֆոնտանարոսսի «Boogie, el aceitoso» կոմիքսներն են։ Ֆիլմի պրեմիերան տեղի է ունեցել 2009 թվականի հոկտեմբերի 22-ին։

Սյուժե
------

Վիետնամում պատերազմն անցած Բուգի մականունով մարդասպանն աշխատում է մաֆիայի պարագլուխ Սոնի Կալաբրիայի համար։ Երեք ամիս անց մաֆիոզոյի նկատմամբ ավարտվում է դատական գործընթացը, որտեղ դատավճիռը կախված է խորհրդավոր վկայի ցուցմունքներից։ Կալաբրիի փաստաբանը փորձում է վարձել Բուգիին, որպեսզի հեռացնեն ականատեսին, բայց նա խնդրում է չափազանց շատ գումար։ Այդ ժամանակ տարբերության հաշվին խնայողություն անելու նպատակով փաստաբանը վարձում է ավելի երիտասարդ ու քիչ գումար պահանջող վարձու մարդասպան Բլեքբյորնին։ Ժայրացած Բուգին որոշում է առևանգել վկային, որպեսզի Կալաբրին ստիպված վճարի նրան։

Իմանալով իր մտերիմ ոստիկանից, որտեղ է թաքնվում է վկան, Բուգայը գալիս է դեպքի վայր և վերջին պահին խանգարում է Բլեքբերնին կատարել պատվերը։ Ականատես է լինում Մարսիան՝ Կալաբրիայի նախկին ընկերուհին։ Նա թողել է նրան, երբ Բուգայի քննադատությունից հետո Մարսիան որոշել է նիհարել և, վերածվել է բարեկազմ շիկահեր գեղեցկուհու, դադարել է գրավել մաֆիայի ղեկավարին։ Ի պատասխան՝ նա համաձայնել է վկայել Սոնյայի դեմ։

Մարսիային Բլեկբերնի ձեռքից խլելով՝ Բուգին ձեռք է բերում վտանգավոր թշնամի, որը ցանկանում է վրեժ լուծել։ Այնուամենայնիվ, նա գնում է գործարքի Կալաբրիայի հետ և վկային փոխում է փողի ճամպրուկի հետ։ Սակայն Բուգին սկսում է զգալ իրեն մեղավոր և, հաշվեհարդար տեսնելով Բլեքբյորնի հետ, վերադառնում է և տանում Մարսիային։ Նրանք միասին շտապում են դատարանի շենք, որտեղ վերջանում էր մեղադրող կողմի տրված ժամանակը։ Մարսիան զբաղեցնում է վկայի աթոռը, բայց մաֆիան մտադիր է սպանել նրան։ Սրահը լի էր վարձկաններով, բայց Բուգին հաշվեհարդար է տեսնում նրանց բոլորի հետ։ Ապա նա սիրահարվում է արնաշաղաղ Մարսիային, որը կոշկով սպանում է Կալաբրիային։

Դերերը հնչյունավորել են
-----------------------

| Դերասան | Դեր |
| --- | --- |
| Պաբլո Էչարի | Բուգի  Բուգի  |
| Նենսի Դուպլա | Մարսիա  Մարսիա  |
| Նիկոլաս Ֆիրաս | Բլեքբերն  Բլեքբերն  |
| Ռուֆինո Գալո | Սոնի Կալաբրիյա  Սոնի Կալաբրիյա  |

Անվանակարգեր
------------

* 2009՝ Անսիի անիմացիոն ֆիլմերի միջազգային փառատոնի «Կրիստալ» գլխավոր մրցանակի անվանակարգը Լավագույն լիամետրաժ մուլտֆիլմի համար՝ Գուստավո Կովա։
* 2009՝ Վարշավայի կինոփառատոնի «Free Spirit» մրցանակի հավակնորդ Գուստավո Կովան։

Ծանոթագրություններ
------------------

1. ↑
2. ↑
3. 1 2
4. 1 2  cinenacional.com (իսպ.) — 2001.
5. 1 2 3 4 5 6  Internet Movie Database — 1990.
6. ↑
7. ↑  Boogie, el aceitoso (2009)
8. ↑  Highlights from this year’s Annecy fest(անգլ.)
9. ↑  Warsaw International Film Festival (2010) - IMDb